               EURÓPAI BIZOTTSÁG
            Brüsszel, 2022.5.10.
            COM(2022) 201 final
            2022/0143(BUD)

            Javaslat
            AZ EURÓPAI PARLAMENT ÉS A TANÁCS HATÁROZATA
            Franciaország EGF/2022/001 FR/Air France referenciaszámú kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az elbocsátott munkavállalók támogatását szolgáló Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2022. január 21-én Franciaország az Air France-nál
                  2
                Franciaországban történt elbocsátásokat követően „EGF/2022/001 FR/Air France” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2022/001 FR/Air France

                        Tagállam

                        Franciaország

                        Érintett régiók (NUTS
                           3
                         2. szint)

                        Île de France (FR10)
                           4

                        A kérelem benyújtásának dátuma

                        2022. január 21.

                        A kérelem átvételi elismervényén feltüntetett dátum

                        2022. január 21.

                        Kiegészítő információk kérésének dátuma

                        2022. február 4.

                        A kiegészítő információ benyújtásának határideje

                        2022. február 25.

                        Az értékelés elvégzésének határideje

                        2022. május 12.

                        Beavatkozási kritérium

                        Az EGAA-rendelet 4. cikke (2) bekezdésének a) pontja

                        Elsődlegesen érintett vállalat

                        Air France

                        Az érintett vállalatok száma

                        3

                        Gazdasági ágazat(ok)

                        (NACE Rev. 2. szerinti ágazat)
                           5

                        33. ágazat (Ipari gép, berendezés, eszköz javítása, üzembe helyezése)
                           51. ágazat (Légi szállítás)

                        Referencia-időszak (négy hónap):

                        2021. július 1. – 2021. november 1.

                        A referencia-időszak alatt elbocsátottak száma (a)

                        282

                        A referencia-időszak előtt vagy után elbocsátottak száma (b)

                        1 298

                        Az elbocsátottak száma összesen (a + b)

                        1 580

                        A támogatható kedvezményezettek száma összesen

                        1 580

                        A célcsoportot alkotó kedvezményezettek száma összesen

                        1 580

                        A személyre szabott szolgáltatásokhoz kapcsolódó költségvetés (EUR)

                        20 873 656

                        Az EGAA végrehajtásához kapcsolódó költségvetés
                           6
                         (EUR)

                        00 000 000

                        Teljes költségvetés (EUR)

                        20 873 656

                        EGAA-hozzájárulás EUR-ban (85 %)

                        17 742 607

               A KÉRELEM ÉRTÉKELÉSE

               Eljárás

               4.Franciaország 2022. január 21-én kérelmet nyújtott be EGF/2022/001 FR/Air France referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság még ugyanazon a napon visszaigazolta a kérelem beérkezését, és 2022. február 4-én kiegészítő információkat kért Franciaországtól. Franciaország a kéréstől számított 15 munkanapon belül megküldte a szóban forgó kiegészítő információkat. A hiánytalan kérelem kézhezvételétől számított 50 munkanapos határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2022. május 12-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 282 elbocsátott munkavállalóra vonatkozik, akiknek az Air France vállalatnál megszűnt a tevékenysége. A vállalat a NACE Rev. 2. rendszer szerinti gazdasági ágazatok közül az 51. ágazatban (Légi szállítás) működik. Az Air France vállalatnál történt elbocsátásokra 12 francia NUTS 2 szintű régióban, Franciaország kontinentális részén
                  7
                és négy francia NUTS 2 szintű tengerentúli régióban
                  8
                került sor.

               Beavatkozási kritériumok

               6.Franciaország a kérelmét az EGAA-rendelet 4. cikke (2) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 200 elbocsátott munkavállaló egy négy hónapos referencia-időszak alatt egy vállalaton belül egy tagállamban, ideértve a beszállítók vagy a továbbfeldolgozó vállalatok körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négy hónapos referencia-időszak 2021. július 1-jétől 2021. november 1-jéig tartott. A referencia-időszakban 282 munkavállalót bocsátottak el az Air France vállalattól.

               Az elbocsátások és a tevékenységmegszüntetések számának kiszámítása

               8.A 282 elbocsátott munkavállaló tevékenységének a referencia-időszak alatti megszűnését a munkáltató által a munkavállaló elbocsátásáról vagy munkaszerződésének megszüntetéséről adott személyre szóló értesítés időpontjától számították.

               Támogatható kedvezményezettek

               9.A már említett munkavállalókon túl 1 298 olyan elbocsátott munkavállaló is a támogatható kedvezményezettek közé tartozik, akiknek a tevékenysége a négy hónapos referencia-időszak előtt vagy után szűnt meg. Mindezen munkavállalók tevékenysége a referencia-időszak 2021. július 1-jei kezdetét megelőző hat hónapon belül és/vagy a referencia-időszak vége és az e javaslat elfogadását megelőző nap között szűnt meg. Egyértelmű ok-okozati összefüggés mutatható ki azzal az eseménnyel, amely a referencia-időszak alatt az elbocsátott munkavállalók tevékenységének megszűnéséhez vezetett.

               10.A támogatható kedvezményezettek száma összesen 1 580.

               Az elbocsátásokhoz és a tevékenység megszüntetéséhez vezető események ismertetése

               11.A szóban forgó elbocsátásokhoz olyan események vezettek, amelyekre a világjárvány által előidézett váratlan gazdasági világválság miatt került sor. A Covid19-válság más légitársaságokhoz hasonlóan súlyosan és hirtelen érintette az Air France-t, arra kényszerítve a vállalatot, hogy a határok lezárása és a légi közlekedés visszaesése miatt csökkentse a járatkínálatát.

               12.Amellett, hogy a világjárvány kezdetén szinte egyáltalán nem volt mozgás, és a bevétel és a forgalom hirtelen visszaesett, a Covid19 hosszú távú válságot is okoz a légi közlekedésben. Franciaországban a GDP 2020-ban 8 %-kal csökkent
                  9
               , és annak ellenére, hogy 2021-ben 7 %-kal nőtt, még nem érte el a világjárvány előtti szintet. A háztartások rendelkezésére álló jövedelem csökkenése hatással van az utazási kiadásokra. Ezenkívül a távmunka, valamint az új egészségügyi és környezetvédelmi követelmények megkérdőjelezik a légi közlekedéshez való hozzáállást, ami hosszú távú változást eredményezhet a fogyasztói magatartásban. A légi közlekedés fellendülése ezért várhatóan lassú és bizonytalan lesz. Az Air France szerint csak 2023-ban éri el a világjárvány előtti járatkínálatának 95 %-át.

               13.A válság kezdetén az Air France havonta 450 millió EUR összegű pénzforgalmat veszített. A vállalkozás fizetésképtelenné vált volna, és már nem lett volna képes bért fizetni, ha nem kapott volna 7 milliárd EUR összegű államilag garantált kölcsönt. A hitelek azonban önmagukban nem lettek volna elegendőek a helyzet megoldására olyan további intézkedések nélkül, mint a műveletek csökkentése, a belföldi hálózat újradefiniálása, valamint a támogató funkciók (marketing, kommunikáció, emberi erőforrások stb.) egyszerűsítése és észszerűsítése. Ezek az intézkedések a személyzet létszámának csökkenéséhez vezettek.

               Az elbocsátások várható hatása a helyi, a regionális és az országos gazdaságra és foglalkoztatásra

               14.Az Air France-nál történt elbocsátások az Île de France régiót érintették leginkább, mivel az elbocsátások 57 %-a ezen a területen történt.

               15.A francia hatóságok magyarázata szerint az Île de France régió munkaerőpiacának romlása Franciaország többi részéhez hasonlóan az egészségügyi válság és különösen az első kijárási korlátozás (2020. március 17. és május 10. között) következménye, amelynek során a gazdasági tevékenység szinte teljesen leállt.

               16.A személyre szabott intézkedések megkezdésekor, 2021 első negyedévében, közvetlenül az elbocsátások első hulláma után a munkanélküliségi ráta Île de France-ban 7,7 % volt
                  10
               . Több mint egymillió (1 056 950) regisztrált álláskereső
                  11
                volt, ami 8 %-os növekedést jelent az előző évhez képest. Az álláskeresők száma 9,2 %-kal nőtt a férfiak és 6,7 %-kal a nők esetében
                  12
               . Az összes álláskereső közel fele (49,8 %) hosszú távú (több mint 12 hónapos) álláskereső volt, ami 4 százalékponttal több, mint 2020 első negyedévében.

               17.A franciaországi foglalkoztatási helyzet
                  13
                az elbocsátások és a támogatás kezdete óta javult. Az álláskeresők száma 2021 negyedik negyedévében éves összehasonlításban 5,8 %-kal csökkent
                  14
               , míg Île de France régióban még mindig csaknem egymillió regisztrált álláskereső van (2021 negyedik negyedévében 994 110)
                  15
               , annak ellenére, hogy az előző évhez képest 6,1 %-kal csökkent a számuk
                  16
               . A hosszú távú álláskeresők továbbra is az álláskeresők teljes számának 49,3 %-át teszik ki (azaz 1,2 százalékponttal többet, mint 2020 negyedik negyedévében
                  17
               ), annak ellenére, hogy az év során 3,9 %-kal csökkent a számuk.

               18.A francia munkaügyi hatóság kifejtette, hogy az Air France szerkezetátalakítása befolyásolta a foglalkoztatási mérleget az érintett területeken. Következésképpen a hatóság értesítette a vállalatot az érintett területek foglalkoztatási helyzetének fellendítésére vonatkozó kötelezettségeiről. A vállalatnak új gazdasági tevékenységeket támogató és az elveszett munkahelyeket kompenzáló, munkateremtő intézkedéseket kell biztosítania, mint például közvetlen foglalkoztatási támogatást, a jövőbeli tanulmányok finanszírozását, a régió fellendítését szolgáló kölcsönös kockázatkezelési alapokhoz való pénzügyi hozzájárulást stb
                  18
               .

               A változásra való felkészülésre és a szerkezetátalakításra vonatkozó uniós minőségi keret (QFR) alkalmazása

               19.Franciaország ismertette, hogyan vették figyelembe a változásra való felkészülésre és a szerkezetátalakításra vonatkozó uniós minőségi keretben megfogalmazott ajánlásokat: A francia munka törvénykönyve szerint az in bonis, vagyis felszámolás alatt nem álló, 1 000 vagy annál több alkalmazottat foglalkoztató vállalatok kötelezettsége viselni a szervezeti szerkezetátalakítás következtében elbocsátott alkalmazottakat érintő, kísérő aktív munkaerőpiaci intézkedések teljes költségét. A hatóságok beavatkozása csak akkor várható, ha az elbocsátó vállalkozás által biztosított intézkedések véget érnek.

               20.Franciaország arról tájékoztatott, hogy az Air France aktív munkaerőpiaci intézkedéscsomagot hozott létre, amelynek célja az elbocsátott munkavállalók segítése. Az Air France egy külső kiszervezési tanácsadó céggel (Alixio Mobilité és Sodesi) együttműködve iránymutató információs pontot (Espaces d’information, d’accompagnement et de conseil) hozott létre az érintett munkavállalók első kapcsolattartójaként. Az információs ponton a munkavállalók nemcsak a lehetőségeikkel kapcsolatban kapnak kezdeti iránymutatást, hanem segítséget is kapnak a képzési intézkedésekben való részvételre vagy az új munkahely megtalálására irányuló törekvéseikhez.

               21.Az elbocsátott munkavállalók támogatását célzó lezárult tevékenységeket illetően Franciaország jelezte, hogy az Air France jogi kötelezettségének részét képező kísérő aktív munkaerőpiaci intézkedések végrehajtása közvetlenül az elbocsátások után megkezdődött.

               A nemzeti vagy uniós forrásokból finanszírozott intézkedéseket kiegészítő jelleg

               22.Franciaország megerősítette, hogy az alábbiakban ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A célcsoportot alkotó kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               23.Franciaország jelezte, hogy a személyre szabott szolgáltatások koordinált csomagját a személyzeti és a szakszervezeti képviselőkkel egyeztetve dolgozták ki. Az Air France és az SNPNC
                  19
               , az UNAC
                  20
               , az UNSA-PNC
                  21
               , a CFDT
                  22
               , az FO
                  23
                és a CFE/CGC
                  24
                közötti találkozók során a tárgyaló felek kidolgozták az érintett munkavállalók megsegítésére szolgáló intézkedéscsomagot. A belső tárgyalási fordulók 2020. július 8-án kezdődtek és 2021. május 28-án zárultak le
                  25
               .

               A célcsoportot alkotó kedvezményezettek és a javasolt intézkedések

               A célcsoportot alkotó kedvezményezettek

               24.Várhatóan mindegyik elbocsátott munkavállaló részt vesz az intézkedésekben. E munkavállalók adatai nemek, korosztály és iskolai végzettség szerinti bontásban:

                        Kategória

                        A várható
                           kedvezményezettek száma

                        Nem:

                        Férfiak:

                        695

                        (44,0 %)

                        Nők:

                        885

                        (56,0 %)

                        Nem bináris

                        0

                        (0,0 %)

                        Korcsoport:

                        30 év alattiak:

                        21

                        (1,3 %)

                        30–54 év közöttiek:

                        1 073

                        (67,9 %)

                        54 év felettiek:

                        486

                        (30,8 %)

                        Iskolai végzettség:

                        Legfeljebb alsó középfokú végzettség
                           26

                        65

                        (4,1 %)

                        Felső középfokú
                           27
                         vagy posztszekunder végzettség
                           28

                        1 051

                        (66,5 %)

                        Felsőfokú végzettség
                           29

                        464

                        (29,4 %)

               25.A fogyatékossággal élő munkavállalók száma 96.

               Javasolt intézkedések

               26.Azok az intézkedések, amelyekhez a francia hatóságok az EGAA-társfinanszírozást kérik, az átképzési szabadság („congé de reclassement”)
                  30
                időtartamának a vállalat jogi kötelezettségén túli meghosszabbítására vonatkoznak. Ezt az intézkedést az elbocsátott munkavállalók és azon munkavállalók vehetik igénybe, akik önkéntes távozásuk idején nem rendelkeztek konkrét tervvel a munkába való visszaállást illetően, és átképzésben, tanácsadásban vagy új vállalkozás indításával, illetve átvételével kapcsolatos segítségben stb. szeretnének részesülni.

               27.Az elbocsátott munkavállalóknak nyújtandó személyre szabott szolgáltatások az alábbi intézkedéseket foglalják magukban:

               –Tanácsadás és pályaorientáció: Az elbocsátott munkavállalók pályaorientációs tanácsadásban részesülnek, és segítséget kapnak az álláskeresésben, vagy ha saját vállalkozás indítására törekednek, induló vállalkozások indítására vonatkozó iránymutatást kapnak. A résztvevők pályaválasztási tanácsadásban és iránymutatásban, álláskeresési támogatásban, coachingban, a rendelkezésre álló képzésekkel kapcsolatos tájékoztatásban és vállalkozásösztönzésben részesülnek. Ezen intézkedés keretében a munkavállalóknak a szakemberek által végzett aktív álláskeresés révén újbóli elhelyezkedési lehetőségeket kínálnak fel, és segítséget nyújtanak az állásajánlatok kiválasztásában, az állásinterjúkra való felkészülésben stb. A szaktanácsadók segítik az önálló vállalkozásra, vállalkozásátvételre vagy vállalkozásalapításra törekvő munkavállalókat az üzleti terv elkészítésével, finanszírozás keresésével és a vállalkozáshoz kapcsolódó egyéb szolgáltatásokkal.

               –Képzés: A munkavállalóknak – miután a tanácsadást nyújtó szakemberek előzetesen felmérték az igényeiket – testre szabott továbbképzéseket és átképzéseket kínálnak. Az önálló vállalkozásra törekvő munkavállalók számára a Sodesi (PASS CREA), a Kereskedelmi és Iparkamara vagy a Kereskedelmi és Kézműves Kamara nyújt képzést a vállalkozásalapításról.

               –Hozzájárulás vállalkozások létrehozásához. Azok a munkavállalók, akik saját vállalkozást indítanak (vállalkozás felvásárlása vagy alapítása), legfeljebb 15 000 EUR összegben részesülnek az alapítási költségek, az eszközberuházások és a folyó kiadások fedezésére. A hozzájárulás kifizetésére három részletben kerül sor, előre meghatározott mérföldkövek elérése alapján. Az első 3 000 EUR összegű részletet egy vállalkozás létrehozásának vagy átvételének igazolása esetén, például cégbejegyzés bemutatásával lehet kérni
                  31
               . A második és a harmadik, egyenként 6 000 EUR összegű részletet az első és a második olyan tevékenységi nyilatkozat RSI-nek történő bemutatását követően
                  32
                lehet igényelni, amely az önálló vállalkozók és az egyéni vállalkozók esetében legalább 200 EUR, illetve 500 EUR árbevételt mutat; vagy egy okleveles könyvvizsgáló által kiállított igazolás bemutatása esetén, amely legalább 500 EUR, illetve 1 000 EUR árbevételt mutat vállalkozások esetében
                  33
               .

               –
                     Foglalkoztatási támogatás: Azok a kkv-k, amelyek egy korábbi Air France munkavállalót határozatlan idejű szerződéssel vagy legalább 6 hónapos határozott idejű szerződéssel alkalmaznak, legfeljebb kéthavi bért és munkáltatói járulékot kapnak, valamint az új munkahelyhez való alkalmazkodáshoz szükséges képzés költségeinek egy részét, amennyiben ilyen képzésre szükség van.

               –Gyors újrafoglalkoztatási juttatás. Azok a munkavállalók, akik rövid időn belül visszatérnek a legalább 6 hónapos határozatlan idejű vagy ideiglenes szerződéssel történő foglalkoztatásba, annak az álláskeresési járadéknak megfelelő juttatásban
                  34
                részesülnek, amelyet akkor kaptak volna, ha nem találnak állást. Az összeg nem haladhatja meg a 4 havi álláskeresési járadéknak megfelelő összeget.

               –Bérkiegészítések. Ennek az intézkedésnek az a célja, hogy ösztönözze az új (határozatlan idejű vagy legalább hat hónapos határozott idejű) munkahelyek elfogadását, még akkor is, ha a talált új munkahelyen a fizetés alacsonyabb, mint a korábbi állásban kapott fizetés. A juttatás összege megegyezik a fizetések közötti különbözettel, és legfeljebb 30 hónapra
                  35
                havi 600 EUR-ig, illetve legfeljebb 48 hónapig
                  36
                havi 375 EUR-ig
                  37
                terjed. Az egy munkavállalóra jutó teljes összeg semmilyen esetben sem haladhatja meg a 18 000 EUR-t.

               28.Az itt ismertetett javasolt tevékenységek az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               29.Franciaország tájékoztatása szerint az Air France rendszeresen kínál képzéseket alkalmazottai számára, amelyek során a készségfejlesztési tervük részeként figyelmet fordítanak a digitális készségekre és az erőforrás-hatékony gazdaságban szükséges készségekre. Az Air France digitális képzési platformjaival kapcsolatos képzés az elbocsátott munkavállalók számára az EGAA-intézkedésekben való részvételük idejére elérhető marad.

               30.Franciaország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               31.A költségek teljes becsült összege 20 873 656 EUR, amely kizárólag a személyre szabott szolgáltatások kiadásait foglalja magában. Franciaország úgy döntött, hogy az előkészítő, irányítási, tájékoztatási és nyilvánossággal kapcsolatos tevékenységekre, valamint ellenőrzési és jelentéstételi tevékenységekre vonatkozó kiadásokat saját forrásaiból fedezi.

               32.Az EGAA-ból igényelt teljes pénzügyi hozzájárulás összege 17 742 607 EUR (az összköltség 85 %-a).

               33.A nemzeti előfinanszírozást és társfinanszírozást az Air France biztosítja.

                        Intézkedések

                        A résztvevők becsült száma

                        Egy résztvevőre jutó becsült költség
                        (EUR)
                           38

                        Becsült összköltség

                        (EUR)
                           39

                        Személyre szabott szolgáltatások (az EGAA-rendelet 7. cikke (2) bekezdésének a) pontja szerinti intézkedések)

                        Tanácsadás és pályaorientáció
                           (accompagnement congé de reclassement Alixio et Sodesi)

                        1 162

                        2 098

                        2 437 820

                        Képzés
                           (formation)

                        805

                        2 815

                        2 266 400

                        Hozzájárulás vállalkozások létrehozásához
                           (prime à la création d'entreprise)

                        591

                        15 000

                        8 865 000

                        Részösszeg (a):

                        A személyre szabott szolgáltatáscsomag százalékos aránya

                        –

                        13 569 220

                        (65,00 %)

                        Juttatások és ösztönzők (az EGAA-rendelet 7. cikke (2) bekezdésének b) pontja szerinti intézkedések)

                        Foglalkoztatási támogatások
                           (aide TPE - PME)

                        46

                        5 296

                        243 608

                        Gyors újrafoglalkoztatási juttatás
                           (indemnité de reclassement rapide/immédiat)

                        512

                        11 467

                        5 871 235

                        Bérkiegészítések
                           (indemnité différentielle de rémunération)

                        83

                        14 332

                        1 189 593

                        Részösszeg (b):

                        A személyre szabott szolgáltatáscsomag százalékos aránya:

                        –

                        7 304 436

                        (35,00 %)

                        Az EGAA-rendelet 7. cikkének (5) bekezdése szerinti tevékenységek

                        1. Előkészítő tevékenységek

                        –

                        0

                        2. Irányítás

                        –

                        0

                        3. Tájékoztatás és nyilvánosság

                        –

                        0

                        4. Ellenőrzés és jelentéstétel

                        –

                        0

                        Részösszeg (c):

                        Százalékarány az összköltséghez képest:

                        –

                        0

                        (0,00 %)

                        Összköltség (a + b + c):

                        –

                        20 873 656

                        EGAA-hozzájárulás (az összköltség 85 %-a)

                        –

                        17 742 607

               34.A fenti táblázatban az EGAA-rendelet 7. cikke (2) bekezdése b) pontjának megfelelő intézkedésként azonosított intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Franciaország megerősítette, hogy ezen intézkedések a célcsoportot alkotó kedvezményezetteknek az álláskeresési vagy képzési tevékenységekben való aktív részvételétől függenek.

               35.Franciaország megerősítette, hogy az önálló vállalkozáshoz, a vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 22 000 EUR-t.

               A kiadások támogathatóságának időszaka

               36.Franciaország 2021. február 1-jén kezdte meg a személyre szabott szolgáltatások nyújtását a támogatásra jogosult kedvezményezettek részére. Az intézkedésekkel kapcsolatos kiadásokhoz ezért 2021. február 1-jétől a finanszírozási határozat hatálybalépését követő 24 hónapig nyújtható az EGAA-ból pénzügyi hozzájárulás.

               37.Franciaországnál 2021. január 6-án kezdtek el felmerülni az EGAA végrehajtásához kapcsolódó igazgatási kiadások, de úgy határozott, hogy azt saját forrásaiból fedezi.

               Irányítási és kontrollrendszerek

               38.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Franciaország értesítette a Bizottságot arról, hogy a pénzügyi hozzájárulást a Munka-és Foglalkoztatásügyi, Szakképzési és Társadalmi Párbeszéddel Foglalkozó Minisztériumhoz tartozó Délégation générale à l’emploi et à la formation professionnelle (DGEFP), azon belül pedig a Fonds national de l'emploi (DGEFP - MFNE) egység fogja irányítani. A kifizetéseket a DGEFP-n belül az Affaires financières (DGEFP - MAFI) egység végzi. A Commission interministérielle de coordination des contrôles (CICC) az EGAA francia ellenőrző hatósága. Az intézkedések végrehajtásáért az Air France lesz felelős. E tekintetben a francia hatóságok partnerségi megállapodást kötnek az Air France-szal.

               Az érintett tagállam által vállalt kötelezettségek

               39.Franciaország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –az Air France, amely a leépítések után folytatta tevékenységét, eleget tett a jogi kötelezettségeinek és a munkavállalóival szemben is ennek megfelelően járt el,

               –a kettős finanszírozást elkerülik,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               40.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  40
                8. cikkében meghatározottaknak megfelelően 186 millió EUR.

               41.Miután az EGAA-rendelet 13. cikkének (1) és (2) bekezdésében meghatározott feltételek szempontjából megvizsgálta a kérelmet, valamint figyelembe vette a célcsoportot alkotó kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 85 %-át kitevő 17 742 607 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               42.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, az Európai Unió Tanácsa és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás
                  41
                9. pontja értelmében.

               Kapcsolódó jogi aktusok

               43.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 15 645 511 EUR összegnek az érintett költségvetési sorba történő átcsoportosításra
                  42
               .

               44.A Bizottság az EGAA igénybevételéről szóló határozatra irányuló javaslat elfogadásával egyidejűleg határozatot fogadott el a pénzügyi hozzájárulásról, amely a költségvetési rendelet
                  43
                110. cikke értelmében finanszírozási határozatnak minősül. A finanszírozási határozat azon a napon lép hatályba, amikor a Bizottság értesítést kap a költségvetési átcsoportosításnak az Európai Parlament és a Tanács általi jóváhagyásáról.

               2022/0143 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               Franciaország EGF/2022/001 FR/Air France referenciaszámú kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre
                  44
                és különösen annak 15. cikke (1) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  45
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja, hogy kifejezze a szolidaritást, és előmozdítsa a tisztességes és fenntartható foglalkoztatást az Unióban azáltal, hogy jelentős szerkezetátalakítások esetén támogatást nyújt az elbocsátott munkavállalók és azon önálló vállalkozók számára, akiknek tevékenysége megszűnik, és segíti őket abban, hogy a lehető leghamarabb visszatérjenek a tisztességes foglalkoztatásba és tartósan elhelyezkedjenek.

               (2)Az EGAA éves maximális összege az (EU, Euratom) 2020/2093 tanácsi rendelet
                  46
                8. cikkében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)2022. január 21-én Franciaország az Air France vállalatnál történt franciaországi elbocsátásokra tekintettel kérelmet nyújtott be az EGAA igénybevétele iránt. A kérelmet az (EU) 2021/691 rendelet 8. cikke (5) bekezdésének megfelelően további információkkal egészítette ki. Az említett kérelem eleget tesz az (EU) 2021/691 rendelet 13. cikkében az EGAA-ból folyósított pénzügyi hozzájárulásra vonatkozóan megállapított követelményeknek.

               (4)Az EGAA-t ezért igénybe kell venni a Franciaország által benyújtott kérelem alapján nyújtandó, 17 742 607 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2022-es pénzügyi évre vonatkozó általános költségvetésének keretein belül az elbocsátott munkavállalók támogatását szolgáló Európai Globalizációs Alkalmazkodási Alapból 17 742 607 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  47*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 153., 2021.5.3., 48. o.

                     (2)

                        Az elbocsátásokra az Air France-nál és két leányvállalatánál, a Hopnál és a Hop Trainingnél került sor.

                     (3)

                        A Bizottság (EU) 2019/1755 felhatalmazáson alapuló rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról (HL L 270., 2019.10.24., 1. o.).

                     (4)

                        További érintett régiók: Elzász (FRF1), Aquitaine (FRI1), Auvergne (FRK1), Bretagne (FRH0), Korzika (FRM0), Languedoc Roussillon (FRJ1), Midi Pyrénées (FRJ2), Nord Pas de Calais (FRE1), Pays de la Loire (FRG0), Provence Alpes Côte d’Azur (FRL0), Rhône Alpes (FRK2), Guadeloupe (FRY1), Martinique (FRY2), Guyane (FRY3) és La Réunion (FRY4).

                     (5)

                        HL L 393., 2006.12.30., 1. o.

                     (6)

                        Az (EU) 2021/691 rendelet 7. cikkének (5) bekezdése alapján.

                     (7)

                        Ile de France (FR10), Nord Pas de Calais (FRE1), Elzász (FRF1), Pays de la Loire (FRG0), Bretagne (FRH0), Aquitaine (FRI1), Languedoc Roussillon (FRJ1), Midi Pyrénées (FRJ2), Auvergne (FRK1), Rhône Alpes (FRK2), Provence Alpes Côte d’Azur (FRL0) és Korzika (FRM0).

                     (8)

                        Guadeloupe (FRY1), Martinique (FRY2), Guyane (FRY3) és Réunion (FRY4).

                     (9)

                  https://www.insee.fr/fr/statistiques/5387891

                     (10)

                        https://www.insee.fr/fr/statistiques/serie/001515843

                     (11)

                  Regisztrált álláskeresők Île de France régióban 2021 első negyedévében
                  .

                     (12)

                        Uo.

                     (13)

                        Franciaország, beleértve Mayotte kivételével a tengerentúli megyéket és régiókat.

                     (14)

                  Demandeurs d'emploi inscrits à Pôle emploi au 4e trimestre 2021
                  .

                     (15)

                  https://www.insee.fr/fr/statistiques/serie/010597557

                     (16)

                        Az Île de France nyilvántartásban szereplő álláskeresőkre vonatkozó, 2022 első negyedévére szóló információk közzétételére várhatóan 2022. április 28-án kerül sor.

                     (17)

                  https://idf.drieets.gouv.fr/sites/idf.drieets.gouv.fr/IMG/pdf/defm_ile-de-france_2021t4.pdf

                     (18)

                  https://travail-emploi.gouv.fr/emploi-et-insertion/accompagnement-des-mutations-economiques/obligation-revitalisation-territoire

                     (19)

                        Syndicat National du Personnel Navigant Commercial (kereskedelmi légiszállító személyzet nemzeti uniója).

                     (20)

                        Union des Navigants de l'Aviation Civile (polgári repülési személyzet uniója).

                     (21)

                        Union Nationale des Syndicats Autonomes-Personnel Navigant Commercial (Autonóm Szakszervezetek Országos Szövetsége – Kereskedelmi légiszállító személyzet).

                     (22)

                         Confédération Française Démocratique du Travail (Francia Munkavállalók Demokratikus Szövetsége).

                     (23)

                        Confédération Générale du Travail - Force Ouvrière (Munkavállalók Általános Szövetsége – Munkásszövetség).

                     (24)

                        Confédération française de l'encadrement - Confédération générale des cadres (Francia Vezetői Szövetség – Vállalatvezetők Országos Szövetsége).

                     (25)

                        Az Air France-nál 2020. július 8. és 2020. december 18. között, a Hopnál 2021. április 20. és 2021. május 28. között, valamint a Hop Trainingnél 2021. január 28. és 2021. március 25. között folytatott tárgyalások.

                     (26)

                        ISCED 0–2.

                     (27)

                        ISCED 3.

                     (28)

                        ISCED 4.

                     (29)

                        ISCED 5–8.

                     (30)

                        Az átképzési szabadságot („congé de reclassement”) illetően a francia munka törvénykönyvének L1233-71. cikke előírja, hogy egy olyan vállalat, amely több mint ezer személyt alkalmaz, köteles az említett jogszabályban meghatározott intézkedéseket legalább négy hónapos időtartamra felajánlani. Az említett jogszabály értelmében tehát az ötödik hónaptól az intézkedések alkalmazása opcionális, és az (EU) 2021/691 rendelet 9. cikkének (1) bekezdésével összhangban az EGAA-ból nyújtott hozzájárulás tárgyát képezheti. Az Air France 12 hónapos időtartamra kívánta felajánlani ezt az intézkedést. A 12 hónap további három hónappal egészül ki az idős munkavállalók (akik 1965. január 1-je előtt születtek), a fogyatékossággal élő munkavállalók és az alacsony foglalkozási szintű munkavállalók (az Air France munkaköri besorolásában N1 és N2) esetében. A kérelem az átképzési szabadság első négy hónapjára – ami a törvény által előírt minimális időtartam – nem irányoz elő hozzájárulást.

                     (31)

                        Nyilvántartásba vétel a SIRENE-nyilvántartásban vagy a Kereskedelmi és Cégnyilvántartásban (RCS).

                     (32)

                        Régime Social des Indépendants (egyéni vállalkozók társadalombiztosítása).

                     (33)

                        Korlátolt felelősségű társaság (LLC), nyilvánosan működő részvénytársaság (PLC) stb.

                     (34)

                        Az álláskeresési járadék az elbocsátás előtti 12 utolsó fizetés átlagának 70 %-a.

                     (35)

                        Az Ile de France-tól eltérő területeken elbocsátott munkavállalók esetében, akiknek új munkahelye szintén az Ile de France területén kívül van, akár 36 hónapig.

                     (36)

                        A végrehajtási időszakon kívüli bérkiegészítések nem támogathatók EGAA-társfinanszírozásból.

                     (37)

                        Az Ile de France-tól eltérő területeken elbocsátott munkavállalók esetében, akiknek új munkahelye szintén az Ile de France területén kívül van, 450 EUR.

                     (38)

                        A tizedesjegyek elkerülése érdekében az egy munkavállalóra jutó becsült költségek kerekített összegek. A kerekítés azonban nincs hatással az egyes intézkedések összköltségére, amely azonos a Franciaország által benyújtott kérelemben szereplő összeggel.

                     (39)

                        A végösszegek a kerekítés miatt nem egyeznek.

                     (40)

                        HL L 433. I, 2020.12.22., 11. o.

                     (41)

                        HL L 433. I, 2020.12.22., 29. o.

                     (42)

                        Franciaország kérésére a Selectánál történt elbocsátásokat követő aktív munkaerőpiaci intézkedések finanszírozására az EGAA-ból folyósított pénzügyi hozzájárulás alacsonyabb volt, mint a 2022. március 24-i európai parlamenti és tanácsi határozatban igénybe vett összeg (4 074 296 EUR).
                     Franciaország arról tájékoztatta a Bizottságot, hogy a Covid19 utáni gazdasági fellendülésnek köszönhetően 107, 2022 januárjára tervezett elbocsátás elkerülhető. Franciaország ezért lefelé módosította a Selecta elbocsátott munkavállalóinak támogatásához szükséges EGAA-összeget. Ez az összeg jelenleg 1 977 200 EUR. Mivel a Franciaországnak történő kifizetést követően 2 097 096 EUR kötelezettségvállalási előirányzat állt rendelkezésre az operatív sorban, a Bizottságnak nem kell átcsoportosítania az Air France kötelezettségvállalásainak teljes összegét a tartaléksorból.

                     (43)

                        Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

                     (44)

                        HL L 153., 2021.5.3., 48. o.

                     (45)

                        HL L 433. I, 2020.12.22., 29. o.

                     (46)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433., 2020.12.22., 11. o.).

                     (47)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.